** –** Szombati Sorozat

2025

######  VITORLÁSVERSENYEK

Keszthelyen májustól októberig, minden hónap első szombatján.

**A rendezvény célja**: Közös vitorlázási lehetőség biztosítása szervezett formában. Lehetőség a helyi hajósok számára hat közös, rövid vitorlázásra. Cél a vitorlásélet fellendítése a Keszthelyi Öbölben.

Nem kell profinak lenned, csak kitartónak, hogy elnyerd az egyik fődíjat, amelyet sorsolunk.

**A rendezvény helye**: Keszthelyi Öböl

**A rendezvény időpontjai:** 2025. 05.03.; 06.07.; 07.05.; 08.02.; 09.06.; 10.04.;

**Szervező**: Keszthelyi Yacht Club

**Versenybíró és döntnök:** Regényi Zsolt

**Felelős rendező:** KYC vezetőség által megbízott személy

**Rendező hajó, rendező motoros, rajt, befutó, iroda, versenytitkár:** Kayser Miklós, Simon Zoltán és Papp Ildikó

**Nevezés helye és ideje:** **A kijelölt rendezvénynapokon 13:00 – 14:00 közt**

 ( Előnevezés lehetséges: rendezvényt megelőző napon 18:00-19:00 közt)

 a KYC telepén, 8360 Keszthely Csárda u. 13.

 .

**Részvételi díj :** 3000,- Ft / résztvevő / alkalom (2007.01.01. után születetteknek ingyenes.)

 A befizetett összegből 1000 Ft-ot az ifjúsági-versenysport támogatására fordítunk.

**Program:**  12:00-14:00 óra nevezés, tájékoztatás

 14:55 a rendezvény első figyelmeztető jelzése.

 15:00 rajt YS I, II, III, katamarán és kishajók részére.

 15:05 rajt OP és az edzők által kijelölt hajóknak.

 18:00 után eredményhirdetés, díjkiosztó, vacsora.

**Résztvevők:** Bárki, (szabadidő-sportolók) aki szeretné kipróbálni önmagát, hajóját, legénységét versenyhelyzetekben.

( A HSZ szerinti vitorlás kishajók esetén szükséges a vezetői engedély.)

**Osztályok:** YSI.,YSII.,YSIII., kishajók, katamaránok, ifjúsági YS értékelésben.

**Pálya:** Takács Péter (változó: háromszög, up-down, túra, stb.), a nevezésnél a hirdetőtáblán tesszük közzé.

**Időkorlátozás:** 17:45 -ig lehet a rendezvényt érvényesen teljesíteni az adott napon.

**Az egyes fordulók értékelése:** Alkalmanként az egyes hajóosztályok számított sorrendje alapján. ( YS ) Díjazás: osztályonként az első 3 hajó díjazásban részesül.

**A összetett sorozat díjazása**: Azon 18 év feletti résztvevők közül, akik legalább

4 futamot érvényesen befejeztek, kisorsolunk 3-at az utolsó esemény eredményhirdetésén. Nyereményük egyenként:

 **50 000 Ft**

Azon ifjúsági résztvevők közül, akik 4 futamot érvényesen teljesítenek, kisorsolunk 1-et, aki tárgynyereményben részesül.

A vitorlasshop.hu webáruház további értékes vásárlási utalványokat biztosít.

**Óvás:**  Az óvás beadási határideje : 18:00.

**Szabályok:** A rendezvényen az ISAF érvényes versenyszabályai, valamint az osztályelőírások érvényesek az alábbi eltérésekkel:

A versenyben lévő hajó külmotorját felszerelve tarthatja.

Bőszeles vitorla a rajtot követő 1 percen belül nem használható

A magyar és német listán nem szereplő, felméretlen hajók esetén a versenyrendezőnek lehetősége van előnyszám megállapítására (becslés) Ez csak abban az esetben módosítható, ha a hajó hivatalos felmérésen kapott más YS számot)

A mentőmellény használata kötelező, ha a rendező hajón azt lobogó jelzi.

A rendezőség nem vállal felelősséget sem a hajók, sem a legénység rendezvényre való

alkalmassága tekintetében, ugyancsak nem vállal felelősséget és szavatosságot a rendezvényen való részvétellel kapcsolatban előforduló balesetek, vagy anyagi károk ügyében.

#### A VERSENYEKEN MINDENKI SAJÁT FELELŐSSÉGÉRE VITORLÁZIK!

# JÓ SZELET!

**Névadó szponzor:**

#

**Nautix Yacht Paints hivatalos forgalmazó**